Nehemia 3 | Beibele Inthaneteng | Phetolelo ya Lefase le Lefsa
3 Moperisita yo a phagamego Eliashiba+ le bana babo bao e lego baperisita ba thoma go aga Kgoro ya Dinku.+ Ba e kgethagatša,+ ba tsenya le mejako ya yona; ba aga go fihla ka Tora ya Mea,+ ba e kgethagatša ba ba ba aga le go fihla ka Tora ya Hananele.+ 2 Banna ba Jeriko+ ba ile ba aga hleng ga bona. Sakuri morwa wa Imiri le yena a aga hleng ga bona. 3 Bana ba Hasena ba ile ba aga Kgoro ya Dihlapi;+ ba ile ba e aga ka dikota+ ke moka ba tsenya mejako+ ya yona le dipauto le dipalelo tša yona.+ 4 Meremothe+ morwa wa Urija+ morwa wa Hakotse a lokiša hleng ga bona gomme Meshulama+ morwa wa Berekia morwa wa Meshesabele a lokiša hleng ga Meremothe; Tsadoko morwa wa Baana yena a lokiša hleng ga Meshulama. 5 Bathekoa+ ba lokiša hleng ga Tsadoko; bagale ba bona+ ba gana go hlankela beng ba bona. 6 Kgoro ya Motse wa Kgale+ ya lokišwa ke Joyada morwa wa Pasea le Meshulama morwa wa Besodia; ba ile ba e aga ka dikota ke moka ba tsenya mejako ya yona le dipauto le dipalelo tša yona.+ 7 Melatia wa Mogibeoni+ le Jadoni wa Momerone+ e lego banna ba Gibeoni+ le Mitsipa+ ba ka bogošing bja mmuši+ wa ka mošola wa Noka ya Eforate, ba lokiša hleng ga bona.+ 8 Usiele morwa wa Harahaya e lego morudi wa gauta+ a lokiša hleng ga bona; Hanania e lego setho sa badiri ba ditlolo+ a lokiša hleng ga Usiele; ba ala lebato la Jerusalema ka maswika go ba go fihla Morakong wa Phaphathi.+ 9 Refaya morwa wa Huru, kgošana ya karolo e nngwe ya selete sa Jerusalema, a lokiša hleng ga Hanania. 10 Jedaya morwa wa Harumafa a lokiša ka pele ga ntlo ya gagwe+ hleng ga Refaya; Hatushi morwa wa Hashabanea a lokiša hleng ga Jedaya. 11 Malakia morwa wa Harima+ le Hasishubi morwa wa Pahathe-moaba+ ba ile ba lokiša karolo e nngwe ya morako gotee le Tora ya Sebešo.+ 12 Shalume morwa wa Haloheshe kgošana+ ya karolo e nngwe ya selete sa Jerusalema, a lokiša hleng ga bona a na le barwedi ba gagwe. 13 Hanuni le badudi ba Tsanoa+ ba ile ba lokiša Kgoro ya Moeding;+ ba e aga ba tsenya mejako ya yona+ le dipauto+ le dipalelo tša yona,+ ba aga le morako wa dikubiti* tše sekete (1 000) wo o fihlago Kgorong ya Dithotobolo tša melora.+ 14 Malakia morwa wa Rekaba kgošana ya selete sa Bethe-hakerema+ a lokiša Kgoro ya Dithotobolo tša melora; a e aga a tsenya mejako ya yona le dipauto le dipalelo tša yona. 15 Shalune morwa wa Kolihose kgošana ya selete sa Mitsipa+ a lokiša Kgoro ya Sedibeng;+ a e aga a e rulela a tsenya mejako+ ya yona le dipauto le dipalelo tša yona, a aga le morako wa Mokero wa Bodiba+ wo o fihlago Serapeng sa Kgoši+ le Manamelong+ ao a theogago a etšwa Motseng wa Dafida.+ 16 Nehemia morwa wa Asibuki kgošana ya karolo e nngwe ya selete sa Bethe-tsuri,+ a lokiša hleng ga Shalune go fihla pele ga Mabitla*+ a Dafida le go fihla bodibeng+ bjo bo epilwego gotee le go fihla Ntlong ya Bagale.+ 17 Balefi+ ba lokiša hleng ga Nehemia ba eteletšwe pele ke Rehuma morwa wa Bani;+ Hashabia kgošana ya karolo e nngwe ya selete sa Keila+ a lokišetša selete sa gabo a le hleng ga Rehuma. 18 Bana babo ba lokiša hleng ga gagwe ba eteletšwe pele ke Bafai morwa wa Henadada kgošana ya karolo e nngwe ya selete sa Keila. 19 Esere morwa wa Jeshua+ kgošana ya Mitsipa+ a lokiša karolo e nngwe ya morako yeo e lego ka pele ga morotoga o yago Bobolokelong bja Dibetša kua Dikokwaneng tša Morako a le hleng ga Bafai.+ 20 Baruke morwa wa Sabai+ a le hleng ga Esere a lokiša ka mafolofolo+ karolo e nngwe ya morako yeo e tlogago Dikokwaneng tša Morako e fihla mojakong wa ntlo ya moperisita yo a phagamego Eliashiba.+ 21 Meremothe morwa wa Urija+ morwa wa Hakotse a lokiša karolo e nngwe ya morako yeo e tlogago mojakong wa ntlo ya Eliashiba go fihla mafelelong a yona a le hleng ga Baruke. 22 Baperisita bao e lego banna ba Selete sa Jorodane+ ba lokiša ba le hleng ga Meremothe. 23 Benjamini le Hasishubi ba lokiša ka pele ga ntlo ya bona ba le hleng ga baperisita. Asaria morwa wa Maaseya morwa wa Ananiya a lokiša kgauswi le ntlo ya gagwe hleng ga bona. 24 Binui morwa wa Henadada a lokiša karolo e nngwe ya morako yeo e tlogago ntlong ya Asaria go fihla Dikokwaneng tša Morako+ le sekhutlong sa wona a le hleng ga Asaria. 25 Palale morwa wa Usai a lokiša ka pele ga Dikokwane tša Morako le tora e telele e fetago Ntlo ya Kgoši+ moagong wa ka godimo wa Lapa la Mohlapetši+ a le hleng ga Binui. Pedaya morwa wa Paroshe+ a lokiša a le hleng ga Palale. 26 Banethinimi+ ba be ba dula Ofele;+ bona ba lokiša go fihla ka pele ga Kgoro ya Meetse+ ka bohlabela bja tora yeo karolo e nngwe ya yona e tšwetšego ka ntle ga morako. 27 Bathekoa+ ba lokiša karolo e nngwe ya morako go tloga ka pele ga tora yeo karolo e nngwe ya yona e tšwetšego ka ntle ga morako go fihla morakong wa Ofele, ba le hleng ga Banethinimi. 28 Baperisita ba lokiša go tloga Kgorong ya Dipere+ go ya godimo gomme yo mongwe le yo mongwe wa bona a lokiša ka pele ga ntlo ya gagwe. 29 Tsadoko+ morwa wa Imere a lokiša ka pele ga ntlo ya gagwe a le hleng ga baperisita. Shemaya morwa wa Shekania mohlapetši wa Kgoro ya Bohlabela+ a lokiša a le hleng ga Tsadoko. 30 Hanania morwa wa Shelemia le Hanuni morwa wa botshelela wa Tsalafa ba lokiša karolo e nngwe ya morako ba le hleng ga Shemaya. Meshulama+ morwa wa Berekia a lokiša ka pele ga holo ya gagwe a le hleng ga bona.+ 31 Malakia setho sa sehlopha sa barudi ba gauta+ a lokiša go fihla ntlong ya Banethinimi+ le bagwebi,+ ka pele ga Kgoro ya Tekolo le go fihla phapošing ya ka godimo ya sekhutlo sa morako a le hleng ga Meshulama. 32 Barudi ba gauta le bagwebi ba lokiša magareng ga phapoši ya ka godimo ya sekhutlo sa morako le Kgoro ya Dinku.+
A e be e le mabitla a dikgoši tša Isiraele.